# El senyor Jones

El senyor Jones (títol original en polonès: Obywatel Jones; en ucraïnès: Ціна правди) és un thriller biogràfic dirigit per Agnieszka Holland, protagonitzat per James Norton, Vanessa Kirby i Peter Sarsgaard. Està inspirat en la història real de Gareth Jones, periodista gal·lès que va aconseguir arribar a Ucraïna per presenciar l'horror de la fam imposada per Stalin, també coneguda com Holodomor. La pel·lícula va ser nominada a l'Os d'Or al 69è Festival Internacional de Cinema de Berlín. S'ha doblat i subtitulat al català oriental central; també compta amb una edició en valencià per a À Punt. La pel·lícula es va presentar a la secció oficial fora de competició del Bcn Film Fest 2020.

## Argument

Situats a l'any 1933, el periodista gal·lès Gareth Jones (James Norton) decideix viatjar a la Unió Soviètica per entrevistar a Stalin i analitzar l'aparentment exitós pla de desenvolupament. Quan arriba a Moscou es trobarà amb el corresponsal del New York Times, Walter Duranty (Peter Sarsgaard), còmplice del règim que es conforma amb la versió oficial i una altra periodista Ada Brooks (Vanessa Kirby) que l'impulsarà a verificar els rumors sobre una situació de fam generalitzada a Ucraïna Malgrat els obstacles, Jones s'endinsarà a la Ucraïna que Stalin no vol que vegin i denunciarà al món la tragèdia de les morts per fam i l'enorme misèria que viu la gent del camp.

## Repartiment

* James Norton: Gareth Jones
* Vanessa Kirby: Ada Brooks
* Peter Sarsgaard: Walter Duranty
* Joseph Mawle: George Orwell
* Kenneth Cranham: Lloyd George
* Celyn Jones: Matthew
* Krzysztof Pieczynski: Maxim Litvinov
* Beata Pozniak: Rhea Clyman
* Fenella Woolgar: Miss Stevenson
* Martin Bishop: Sir Ernest Bennet
* Michalina Olszanka: Yulia
* Martin Hugh Henley: L.C. Thornton
* Edward Wolstenholme: Eugene Lyons
* Marcin Czarnik: Paul Kleb
* Barry Mulkerns: John Cushny

## Al voltant de la pel·lícula

Mr. Jones es una coproducció entre Film Produkcja (Polònia), Crab Apple (Regne Unit) y Kinorob(Ucraïna). Es va estrenar originalment a Polònia el 25 d'octubre del 2019 i a Ucraïna el 28 de novembre del mateix any.

## Crítica

A l'agregador en línia de ressenyes de pel·lícules Rotten Tomatoes, El senyor Jones obté una valoració positiva del 86% dels crítics sobre un total de 105 revisions, amb una valoració mitjana de 6,80/10.
Segons Metacritic, la pel·lícula obté una qualificació de 68/100 a partir de les opinions de 19 crítics, amb 13 valoracions positives i 6 qualificacions mixtes. Els usuaris la valoren amb una puntuació del 7,5/10.
Bénédicte Prot a Cineuropa destaca el film com impecable a efectes tècnics, tot i que la troba una mica clàssica i amb un excessiu metratge. La història que hi reflexa és tant interessant i sufocant que no s'oblida fàcilment. El repartiment del film, segons José María Aresté a DeCine21, està ben seleccionat. Jamen Norton en el paper protagonista de Gareth Jones encarna bé el rigor i l'honestedat professional, mentre que a Peter Sarsgaard i Vanessa Kirby els toca plasmar la temptació del cinisme.

## Referències

* ↑ «Mr Jones film highlights Welsh 'unknown hero' Gareth Jones» (en anglès). BBC News, 03-02-2020.
* ↑ «Holodomor, la gran hambruna ucraniana» (en castellà). NationalGeographic.com, 14-06-2020. [Consulta: 3 març 2022].
* 1 2 3 «Crítica: Mr. Jones» (en castellà). Cineuropa.org. [Consulta: 1r març 2022].
* ↑ TV3. «La Ucraïna de Stalin a "El senyor Jones", "La gran pel·lícula"». CCMA.cat, 03-03-2022. [Consulta: 3 març 2022].
* ↑ «Mr.Jones VOSC». Filmin.cat. [Consulta: 1r març 2022].
* ↑ «Programació». À Punt. [Consulta: 13 juliol 2023].
* ↑ «BCNFilmFest». [Consulta: 1r març 2022].
* ↑ Salvà, Bernat «"Els crims comunistes s'han esvaït de la memòria" - 02 gen 2021». El Punt Avui [Consulta: 1r març 2022].
* ↑ Borrull, Por Mariona. «'Mr. Jones': Agnieszka Holland recupera el trabajo de Gareth Jones sobre el Holomodor.» (en castellà). Fotogramas.es, 10-02-2019. [Consulta: 1r març 2022].
* ↑ «Quién fue Gareth Jones, el periodista que desenmascaró a Stalin» (en castellà). TheObjective. [Consulta: 1r març 2022].
* ↑ «Mr. Jones (2019) - Ficha eldoblaje.com - Doblaje». Eldoblaje.com. [Consulta: 1r març 2022].
* ↑ «Mr.Jones» (en anglès). Rottentomatoes.com. [Consulta: 1r març 2022].
* ↑ «Mr.Jones» (en anglès). Metacritic.com. [Consulta: 1r març 2022].
* ↑ Aresté, José María. «Mr. Jones - Película - 2019» (en castellà). DeCine21. [Consulta: 1r març 2022].

## Enllaços externs

* 'Mr.Jones' Official North American Trailer Samuel Goldwyn Films (Versió original subtitulada en anglès) a YouTube